open-index/open-wikipedia-markdown huggingface dataset:
ప్రాగ్

thumb|పెట్రిన్ టవర్ నుండి ప్రాగ్ నగర దృశ్యం
**ప్రాగ్** (ఆంగ్లం: Prague) చెక్ రిపబ్లిక్ దేశపు రాజధాని, అతిపెద్ద నగరం. యూరోపియన్ యూనియన్ లో 13వ అతిపెద్ద నగరం. బొహేమియా చారిత్రక రాజధాని. ఇది వుల్టవ నది ఒడ్డున ఉంది. ఈ నగరంలో సుమారు 13 లక్షల మంది నివసిస్తున్నారు. మెట్రోపాలిటన్ ఏరియాను కూడా కలుపుకుంటే ఇందులో 27 లక్షల మంది జీవిస్తున్నారు. నగరంలో  వెచ్చని వేసవి, చల్లని శీతాకాలంతో కూడున సమశీతోష్ణ సముద్ర వాతావరణం ఉంది. చారిత్రాత్మక నగరమైన ప్రాగ్ మధ్య ఐరోపాలో పేరొందిన రాజకీయ, సాంస్కృతిక, ఆర్థిక కేంద్రం.

రోమనెస్క్ సమయంలో స్థాపించబడిన ఈ నగరం, గోతిక్, సాంస్కృతిక పునరుజ్జీవన, బరోక్ యుగాలలో అభివృద్ధి చెందింది. ప్రేగ్ చారిత్రాత్మక బోహేమియా రాజ్యానికి రాజధాని. నాలుగవ చార్లెస్ (r. 1346-1378) లాంటి అనేక పవిత్ర రోమన్ చక్రవర్తుల ప్రధాన నివాసం ఈ నగరం.

ప్రాగ్ అనేక సాంస్కృతిక ఆకర్షణలకు నిలయం, వీటిలో చాలా వరకు 20 వ శతాబ్దపు ఐరోపా హింస, విధ్వంసం నుండి మనగలిగాయి. ప్రేగ్ క్యాజిల్, చార్లెస్ బ్రిడ్జ్, ఓల్డ్ టౌన్ స్క్వేర్, ప్రాగ్ ఆస్ట్రానామికల్ క్లాక్, జూయిష్ క్వార్టర్, పెట్రిన్ హిల్ మొదలైనవి ఇక్కడి ప్రధాన ఆకర్షణలు. 1992 నుండి, ప్రాగ్ యొక్క విస్తృతమైన చారిత్రక కేంద్రం యునెస్కో ప్రపంచ వారసత్వ ప్రదేశాల జాబితాలో చేర్చబడింది.

నగరంలో పదికి పైగా ప్రధాన సంగ్రహాలయాలు ఉన్నాయి. వాటితో పాటు అనేక థియేటర్లు, గ్యాలరీలు, సినిమాస్ ఇంకా ఇతర చారిత్రక ప్రదర్శనలు ఉన్నాయి. విస్తృతమైన ఆధునిక ప్రజా రవాణా వ్యవస్థ నగరాన్ని కలుపుతుంది. ప్రాగ్ నగరం మధ్య ఐరోపాలోని పురాతన విశ్వవిద్యాలయమైన చార్లెస్ విశ్వవిద్యాలయంతో సహా అనేక రకాల ప్రభుత్వ, ప్రైవేట్ పాఠశాలలకు నిలయం.

## ఇవి కూడ చూడండి

* ఖగోళ గడియారం (ప్రేగ్)

## మూలాలు

వర్గం:ప్రపంచ నగరాలు
వర్గం:రాజధానులు
ఆనంద్ సాయి

**ఆనంద్ సాయి** దక్షిణ భారత చలనచిత్ర పరిశ్రమలో కళా దర్శకుడు. తెలంగాణాలోని యాదాద్రి దేవాలయ పునర్నిర్మాణంలో ఇతను రూపకర్తగా వ్యవహరించాడు. ఆనంద్ సాయి తొలిప్రేమ, యమదొంగ, సైనికుడు, గుడుంబా శంకర్, బాలు లాంటి చిత్రాలకు కళాదర్శకుడిగా వ్యవహరించాడు.

## జీవిత విశేషాలు
ఆనంద్ సాయి తండ్రి బి. చలం సినీ పరిశ్రమలో కళాదర్శకుడు. తొలిప్రేమ చిత్రానికి ఆనంద్ సాయి పనిచేసేటపుడే అందులో కథానాయకుడి చెల్లెలుగా నటించిన వాసుకిని ప్రేమించి పెళ్ళి చేసుకున్నాడు. వీరికి ఒక అమ్మాయి, ఒక అబ్బాయి సంతానం.

## సినిమాలు
తొలిప్రేమ ఆనంద్ సాయికి కళా దర్శకుడిగా మొదటి సినిమా. ఆ సినిమాలో సముద్రపు గట్టున ఆనంద్ సాయి రూపొందించిన తాజ మహల్ సెట్ అతనికి మంచి పేరు తెచ్చింది.

ఆనంద్ సాయి కళా దర్శకుడిగా పనిచేసిన కొన్ని సినిమాలు.
* తొలిప్రేమ
* యమదొంగ
* సైనికుడు
* గుడుంబా శంకర్
* బాలు
* ఎవడు

## దేవాలయాల రూపకర్తగా
సినిమాలకు పనిచేస్తున్నప్పుడే రంగారెడ్డి జిల్లా శంషాబాద్‌ పరిధిలోని ముచ్చింతల్‌ శ్రీరామనగరంలోని తమ ఆశ్రమ రూపకల్పన కోసం చినజీయర్ స్వామి నుంచి ఆనంద్ సాయికి పిలుపు వచ్చింది. కొద్ది కాలం చినజీయర్ స్వామితో పాటు రెండున్నరేళ్ళ పాటు దేశంలోని ప్రముఖ ఆలయాలన్నీ సందర్శించాడు. తర్వాత తెలంగాణా ముఖ్యమంత్రి కె. చంద్రశేఖర్ రావు నుంచి యాదాద్రి దేవాలయం పునర్నిర్మాణానికి రూపకల్పన చేయమని పిలుపు వచ్చింది.

యాదాద్రి తరహాలోనే  శైవ ఆలయాల్లో అత్యంత ప్రసిద్ధిగాంచిన వేములవాడ శ్రీ రాజరాజేశ్వర స్వామి ఆలయాన్ని పునర్నిర్మించేందుకు తెలంగాణ ప్రభుత్వం సన్నద్ధమైంది. ఇందులో భాగంగా ఆనంద్ సాయి 2022 ఏప్రిల్ 4న ఈ ఆలయాన్ని సందర్శించి అక్కడి అధికారులతో చర్చలు జరిపారు.

## మూలాలు

వర్గం:తెలుగు సినిమా కళా దర్శకులు
ఫ్లయింగ్ ఫ్రాగ్స్ (సినిమా సంస్థ)

**ఫ్లయింగ్ ఫ్రాగ్స్**, తెలుగు సినిమా నిర్మాణ సంస్థ. నటుడు, దర్శకుడు, నిర్మాత రవిబాబు 2002లో ఈ సంస్థను స్థాపించాడు. ఇది మద్రాసులో ఉంది. ఈ సంస్థ నుండి మొదటి సినిమాగా అల్లరి నరేష్ నటించిన అల్లరి సినిమా రూపొందించబడింది.

## చిత్ర నిర్మాణం
thumb|329x329px|ఫ్లయింగ్ ఫ్రాగ్స్ సంస్థ అధిపతి రవి చిత్రం

## మూలాలు

వర్గం:సినీ నిర్మాణ సంస్థలు
వర్గం:2002 స్థాపితాలు
ప్రశాంత్ ఆర్ విహారి

**ప్రశాంత్ ఆర్ విహారి**, తెలుగు సినిమా సంగీత దర్శకుడు. 2018లో వచ్చిన *[[చి.ల.సౌ.]],* 2019లో వచ్చిన *[[దొరసాని (2019 సినిమా)|దొరసాని]]* సినిమాలతో గుర్తింపు పొందాడు.

## వృత్తిజీవితం
సినీ సంగీత దర్శకులు ఇళయరాజా, ఎ. ఆర్. రెహమాన్ లను చూసి స్ఫూర్తి పొందిన విహారి 2012లో ఎ.ఆర్. రెహమాన్ కెఎమ్ మ్యూజిక్ కన్జర్వేటరీ, ఎల్వి ప్రసాద్ ఫిల్మ్ అకాడమీలో విహారి, తన సంగీత ప్రస్థానాన్ని ప్రారంభించాడు. సుబ్రహ్మణ్య భారతి రాసిన *సుత్తం విజి చుదర్ థాన్ కన్నమ్మ* అనే కవితకు విహారి చేసిన సంగీతాన్ని చూసిన యాకూబ్ అలీ *[[వెళ్ళిపోమాకే]]* సినిమాకు సంగీత దర్శకుడిగా అవకాశం ఇచ్చాడు. ఆ సినిమా సంగీతానికి విహారి ప్రశంసలు అందుకున్నాడు. ఆ తరువాత, రాజ్ కందుకూరి రూపొందించిన *[[మెంటల్ మదిలో]]*  సినిమాకు, అంతరిక్ష నేపథ్యంలో సంకల్ప్ రెడ్డి రూపొందించిన *[[అంతరిక్షం (సినిమా)|అంతరిక్షం]]* సినిమాకు విహారీ సంగీతం సమకూర్చాడు.

## సినిమాలు
* *[[వెళ్ళిపోమాకే]]* (2017)
* *[[మెంటల్ మదిలో]]* (2017)
* *[[అదుగో (2018 సినిమా)|అదుగో]]* (2018)
* *[[చి.ల.సౌ.]]* (2018)
* *[[అంతరిక్షం (సినిమా)|అంతరిక్షం]]* (2018)
* *[[దొరసాని (2019 సినిమా)|దొరసాని]]* (2019)
* *బొమ్మ బ్లాక్ బస్టర్* (2021)
*ది బేకర్ అండ్ ది బ్యూటీ (2021)
*రాజా విక్రమార్క (2021)
*మసూద (2021)
* మిస్ పర్ఫెక్ట్

## మూలాలు

## బయటి లింకులు
* 

వర్గం:తెలుగు సినిమా సంగీత దర్శకులు
ఎన్.రమణి

**ఎన్.రమణి** లేదా **ఫ్లూట్ రమణి** అని పిలువ బడే **నటేశన్ రమణి** ( 1934 అక్టోబరు 15 – 2015 అక్టోబరు 9) ఒక కర్ణాటక సంగీత వేణుగాన కళాకారుడు. ఇతడు కర్ణాటక సంగీతంలో పొడుగైన వేణువును ప్రవేశపెట్టాడు.

## ఆరంభ జీవితం, నేపథ్యం
ఇతడు తమిళనాడు లోని తిరువారూర్ నగరంలో సంగీత కళాకారుల కుటుంబంలో జన్మించాడు. తిరువారూర్ నగరం కర్ణాటక సంగీత త్రిమూర్తులకు పుట్టినిల్లు. ఇతడు మొదట తన తాత, వేణుగాన విద్వాంసుడు అయిన అళియూర్ నారాయణస్వామి అయ్యర్ వద్ద తన ఐదవ యేటి నుండే సంగీతం నేర్చుకున్నాడు.

ఇతడు తన మొదటి కచేరీ 8వ యేట ఇచ్చాడు. తన మేనమామ టి.ఆర్.మహాలింగం దృష్టిలో పడి అతని శిష్యుడిగా మారడం ఇతని జీవితంలో ఒక గొప్ప మలుపు.

## వృత్తి
ఇతడు 1945లో ఆకాశవాణిలో మొదటి కచేరీ చేడాడు. 1956లో మద్రాసు సంగీత అకాడమీలో తొలి ప్రదర్శన ఇచ్చాడు. ఇతడు తన 22వ యేటికే అంతర్జాతీయ ఖ్యాతిని ఆర్జించాడు. 
### శిష్యులు
ఇతడు "రమణి అకాడమీ ఆఫ్ ఫ్లూట్"ను స్థాపించి వందలాది మంది శిష్యులకు శిక్షణను ఇచ్చాడు. ఇతని శిష్యులలో ఎ.ఎన్.భాగ్యలక్ష్మి, చిత్తూరు రాఘవరామన్, చిత్తూరు శ్రీనివాసన్, గోపి గణేష్ సోదరులు, వి.కార్తికేయన్, కె.కార్తికేయన్, ఎల్.వి.ముకుంద్, నందిని హరీష్, బి.రామకృష్ణ, వి.రంగరాజన్ మొదలైన వారున్నారు.

### పర్యటనలు
ఇతడు దేశంలోని దాదాపు అన్ని రాష్ట్రాలలోని సంగీత సభలు, ఇతర ప్రదేశాలలో ప్రదర్శన్లు ఇచ్చాడు. అమెరికా, కెనడా, ఫ్రాన్స్, జర్మనీ, స్విట్జర్లాండు, శ్రీలంక వంటి ప్రపంచదేశాలలో పర్యటించి ముప్పైకి పైగా కచేరీలు నిర్వహించాడు.

## కర్ణాటక ఫ్లూట్ ఆవిర్భావం
19వ శతాబ్దపు చివరి వరకు  దక్షిణ భారతపు 8 రంధ్రాల వెదురుతో చేసిన వేణువు/మురళి/పిల్లనగ్రోవి లేదా ఉత్తర భారతదేశపు 6 రంధ్రాల "బాన్సురి" కర్ణాటక సంగీత కచేరీలలో ఉపయోగించేవారు కాదు. శరభశాస్త్రి అనేక ప్రయోగాల తరువాత వేణువును కచేరీలలో ఒక వాద్యపరికరంగా వినియోగించడం ఆరంభించాడు. శరభశాస్త్రి బాణీని అతని శిష్యుడు పల్లడం సంజీవరావు కొనసాగించాడు. కానీ ఈ "కర్ణాటక వేణువాద్యం"లో విప్లవాత్మకమైన మార్పులు తెచ్చి ప్రచారంలోనికి తెచ్చి, జాతీయ అంతర్జాతీయ ఖ్యాతిని ఆపాదించింది మాలి, అతని శిష్యుడు ఎన్.రమణి.

## పురస్కారాలు, ప్రశంసలు
ఆకాశవాణిలో ఇతని ప్రదర్శనలకు అనేక హిందుస్తానీ, కర్ణాటక సంగీత విద్వాంసుల నుండి ప్రశంసలు లభించాయి.

ఇతనికి లభించిన పురస్కారాలలో కొన్ని:

* 1996లో మద్రాసు సంగీత అకాడమీ వారి సంగీత కళానిధి
* 2007లో ది ఇండియన్ ఫైన్ ఆర్ట్స్ సొసైటి, మద్రాస్ వారి "సంగీత కళాశిఖామణి"
* వాసర్ కాలేజ్ నుండి "సంగీత ఆచార్య"
* మేరీల్యాండ్, ఓహియో, అమెరికా "గౌరవ పౌరసత్వం"
* 1987లో భారత ప్రభుత్వంచే పద్మశ్రీ పురస్కారం
* ఆరిజోనా ది వరల్డ్ యూనివర్సిటీ వారిచే గౌరవ డాక్టరేట్
* 1984లో కేంద్ర సంగీత నాటక అకాడమీ వారిచే సంగీత నాటక అకాడమీ అవార్డు
* 2011లో కేంద్ర సంగీత నాటక అకాడమీ వారిచే "టాగూర్ అకాడమీ ఫెలో"

## మరణం
నటేశన్ రమణి తన చివరి దశలో గొంతు క్యాన్సర్‌ బారిన పడి కచేరీలకు దూరంగా ఉన్నాడు. ఇతడు 2015, అక్టోబర్ 9వ తేదీన చెన్నైలోని మైలాపూర్‌లో మరణించాడు. ఇతనికి నలుగు సంతానం ఉన్నారు.

## మూలాలు

## బయటి లింకులు
*MusicIndiaOnline
*IndiaMusicInfo – Official Biography
*Chowdiah & Parvathi Blogspot.com

వర్గం:1934 జననాలు
వర్గం:2015 మరణాలు
వర్గం:వేణుగాన విద్వాంసులు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:తమిళనాడు గాయకులు
వర్గం:భారతీయ సంగీతకారులు
వర్గం:క్యాన్సర్ వ్యాధి మరణాలు
వర్గం:కర్ణాటక సంగీత విద్వాంసులు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వెళ్ళిపోమాకే

**వెళ్ళిపోమాకే**, 2017 సెప్టెంబరు 2న విడుదలైన తెలుగు రొమాంటిక్ డ్రామా సినిమా. శ్రీ వెంకటేశ్వర క్రియేషన్స్, సాయి అఖిలేష్ ప్రొడక్షన్స్ బ్యానర్లలో దిల్ రాజు నిర్మించిన ఈ సినిమాకి యాకూబ్ ఆలీ దర్శకత్వం వహించాడు. ఈ సినిమాలో విశ్వక్ సేన్, నిత్యాశ్రీ రెడ్డి, సుప్రియ ప్రధాన పాత్రల్లో నటించగా, ప్రశాంత్ ఆర్ విహారి సంగీతం సమకూర్చాడు.

## కథా సారాంశం
ఒక యానిమేషన్ కంపెనీలో ఉద్యోగి అయిన చందు (విశ్వక్ సేన్) అనే కుర్రాడు తన స్నేహితులంతా అమ్మాయిలతో ప్రేమలో ఉండి సంతోషంగా ఉండటం చూసి తానూ కూడా ఎవరినైనా ప్రేమిస్తే బాగుంటుందని ఆశపడుతుంటాడు. కానీ అతను దగ్గరవ్వాలనుకున్న అమ్మాయిలెవరూ అతని పట్ల ఆసక్తి చూపకపోవడంతో తనలో తానే బాధపడుతుంటాడు.

అలాంటి అతనికి ఒకరోజు ఫేస్ బుక్ లో శ్వేత అనే అమ్మాయి పరిచయమవుతుంది. ఆ పరిచయం కాస్త ప్రేమగా మారుతుంది. అలా చందు ప్రేమలోని సంతోషాన్ని, చిన్న చిన్న ఇబ్బందుల్ని అనుభవిస్తూఉండగానే ఒకరోజు ఉన్నట్టుండి శ్వేత అతన్ని విడిచి వెళ్ళిపోతుంది. దాంతో కంగారుపడ్డ చందు ఎంక్వైరీ చేయగా శ్వేత కావాలనే తనని వదిలిపోయిందని తెలుసుకుంటాడు. శ్వేత ఆలా చందుని వదిలిపోవడానికి కారణం ఏమిటి ? ఆమెకున్న సమస్య ఏంటి ? శ్వేత ఎడబాటుతో చందు ఎలా బాధపడ్డాడు ? చివరికి అతని జీవితం ఏమైంది ?అనేది మిగతా కథ.

## నటవర్గం
* విశ్వక్ సేన్ (చంద్రశేఖర్ అలియాస్ చందు)
* నిత్యశ్రీ (శ్వేత)
* సుప్రియ (శృతి)
* ప్రశాంత్ (కిషోర్)
* శ్వేత (అనుష)
* విద్య (దీప్తి)
* పవన్ (రాజు)

## నిర్మాణం
ఇది స్వతంత్ర చిత్రంగా నిర్మాణం ప్రారంభించబడింది. ఈ చిత్రాన్ని తక్కువ బడ్జెట్‌తో నిర్మించారు. ఈ చిత్రం ట్రైలర్ చూసిన తర్వాత ఈ చిత్రాన్ని నిర్మించాలనే ఆసక్తిని దిల్ రాజు ప్రకటించాడు.

## పాటలు

ఈ సినిమాకి ప్రశాంత్ ఆర్ విహారి సంగీతం సమకూర్చాడు. సంగీత దర్శకుడిగా ప్రశాంత్ కి ఇది తొలి సినిమా. ఇందులోని పాటలను శ్రీసాయి కిరణ్ రాశాడు.

# "ఎదో చేరుకుంది" - ముహీత్ భారతి
# "ఎలా ఎలా" - కమలజా రాజగోపాల్, కార్తీక్ రోడ్రిగెజ్
# "ఇలా నా జతగా" - ప్రశాంత్ ఆర్ విహారి
# "ఏమో యే వైపో" - అభయ్ జోధ్పూర్కర్
# "సైలెంట్ వైల్ అలప్" - అభిజిత్ రావు

## విడుదల
"ఈ సినిమాలో నేపథ్య సంగీతం, సినిమాటోగ్రఫీ బాగుంది" అని *[[ది హిందూ]]* పత్రికలో రాశాడు.* *టైమ్స్ ఆఫ్ ఇండియా'' ఈ సినిమాకి 3/5 రేటింగ్ ఇచ్చింది.

## మూలాలు

## బయట లింకులు
* 

వర్గం:2017 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:విశ్వక్ సేన్ నటించిన సినిమాలు
ఏ 1 ఎక్స్‌ప్రెస్

**''ఎ 1 ఎక్స్‌ప్రెస్**, 2021 మార్చి 5న విడుదలైన తెలుగు స్పోర్ట్స్ కామెడీ సినిమా. పీపుల్స్‌ మీడియా ఫ్యాక్టరీ, అభిషేక్‌ అగర్వాల్‌ ఆర్ట్స్‌, వెంకటాద్రి టాకీస్‌ బ్యానర్లలో టి.జి. విశ్వ  ప్రసాద్, అభిషేక్ అగర్వాల్, సందీప్ కిషన్, దయా  పన్నెన్ నిర్మించిన ఈ సినిమాకు* డెన్నిస్ జీవ‌న్ క‌నుకొల‌ను దర్శకత్వం వహించాడు. ఇందులో [[సందీప్ కిషన్]], [[లావణ్య త్రిపాఠి]], [[మురళీ శర్మ]], [[రావు రమేశ్|రావు రమేష్]] తదితరులు నటించగా, హిప్‌హాప్‌ తమిళ సంగీతం సమకూర్చాడు. 2019లో విడుదలైన నాట్పే తునై అనే తమిళ సినిమాకి రిమేక్ ఇది. క్రీడలలో అవినీతి, పక్షపాత వైఖరి సంబంధించిన సమస్యల నేపథ్యంలో ఈ సినిమా రూపొందించబడింది.

== నటవర్గం ==

* [[సందీప్ కిషన్]]‌ (సందీప్ నాయుడు)
* [[లావణ్య త్రిపాఠి]] (లావణ్య రావు)
* [[రావు రమేశ్]]
* [[మురళీ శర్మ]]
* [[పోసాని కృష్ణ మురళి]]
* [[ప్రియదర్శి పులికొండ]]
* స‌త్య
* [[శ్రీరంజని (నటి)|శ్రీరంజని]]
* [[రాహుల్ రామకృష్ణ]]
*[[దివి వైద్య]]
* మ‌హేష్ విట్టా
* [[రఘుబాబు]]
* అభిజిత్ పూండ్ల (ఆసిఫ్ ఆలీ)
* పార్వతీశం ఉప్పాడ
* భూపాల్ రాజు
* [[ఖయ్యూం]]
* సుద‌ర్శ‌న్
*[[శ్రీరంజని (నటి)|శ్రీరంజని]] (సందీప్ తల్లి)
* [[దయా కొడవటిగంటి]]
* గురుస్వామి


== పాటలు ==


*ధృవ*, *కృష్ణార్జున యుద్ధం* సినిమాల తరువాత హిప్‌హాప్‌ తమిళ సంగీతం సమకూర్చిన మూడవ తెలుగు సినిమా ఇది. *తమిళ సినిమా నాట్పే తునై'' లోని ట్యూనులనే ఈ సినిమాకి వాడుకున్నారు. రామజోగయ్య శాస్త్రి, కిట్టు విస్సాప్రగడ, సామ్రాట్ పాటలు రాసారు. రాహుల్ సిప్లిగంజ్ పాడిన "సింగిల్ కింగులం" అనే మొదటి పాట 2020 ఫిబ్రవరి 12న విడుదలైంది. ఒక సంవత్సరం తరువాత, ఇన్నో జెంగా పాడిన "అమిగో" అనే మరో పాట 2021 ఫిబ్రవరి 10న విడుదలైంది. రోల్ రైడా, యోగి సేకర్ పాడిన మూడవ పాట "వీధికోకా జాతి" పాటల 2020 ఫిబ్రవరి 25న విడుదలైంది. నాల్గవ పాట "తెలవారుతుంటే" 2021 మార్చి 1న విడుదలైంది.

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:రఘుబాబు నటించిన సినిమాలు
వర్గం:తెలుగు క్రీడల సినిమాలు
సిక్కిల్ సిస్టర్స్

**సిక్కిల్ సిస్టర్స్**గా పేరుగాంచిన సిక్కిల్ కుంజుమణి, సిక్కిల్ నీలలు కర్ణాటక సంగీత వేణుగాన విద్వాంసులు.
## విశేషాలు
**సిక్కిల్ కుంజుమణి** 1930, జూన్ 15వ తేదీన జన్మించింది.  **సిక్కిల్ నీల** 1940, సెప్టెంబరు 6న జన్మించింది. వీరి తండ్రి నటేశ అయ్యర్ మంచి మృదంగ విద్వాంసుడు. కుంజుమణి తన మేనమామ నారాయణస్వామి అయ్యర్ వద్ద వేణువు అభ్యసించింది. నీల తన అక్కడ కుంజుమణి వద్ద వేణువును అభ్యసించింది. కుంజుమణి తన 9వ యేట, నీల తన 7వ యేట తొలిప్రదర్శనలను ఇచ్చారు.  వీరిరువురూ కలిసి 1965 నుండి జంటగా దేశవిదేశాలలో వేణుగాన ప్రదర్శనలు చేసి ప్రేక్షకుల మన్ననలను పొందారు. ఇద్దరూ ఏ గ్రేడు కళాకారులుగా ఆకాశవాణి, దూరదర్శన్‌లలో వందలాది కచేరీలు చేశారు.  వీరికి భారత ప్రభుత్వం పద్మశ్రీ పురస్కారం, మద్రాసు సంగీత అకాడమీ సంగీత కళానిధి పురస్కారం, సంగీత నాటక అకాడమీ అవార్డు వంటి అనేక పురస్కారాలు లభించాయి. కుంజుమణి 2010, నవంబర్ 13వ తేదీన మరణించింది. నీల కుమార్తె మాలా చంద్రశేఖర్ కూడా వేణుగాన విద్యలో రాణించి తన తల్లి వారసత్వాన్ని కొనసాగిస్తున్నది. 
## మూలాలు

వర్గం:కర్ణాటక సంగీత విద్వాంసులు
వర్గం:పద్మశ్రీ పురస్కారం పొందిన తమిళనాడు మహిళలు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:వేణుగాన విద్వాంసులు
కేశి నారాయణస్వామి

**కేశి నారాయణస్వామి**(1918-2015) ఒక కర్ణాటక సంగీత వేణుగాన విద్వాంసురాలు. 
ఈమెకు 1997లో సంగీత నాటక అకాడమీ అవార్డు లభించింది. 

## ఆరంభ జీవితం
ఈమె 1918, మార్చి నెలలో మద్రాసు (ప్రస్తుతం చెన్నై)లో ఒక సంప్రదాయ బద్ధమైన కుటుంబంలో జన్మించింది. ఈమె తండ్రి పి.ఎస్.వైద్యనాథ అయ్యర్ ఒక న్యాయవాది. తల్లి గృహిణి. ఈమెకు ఐదుగురు సోదర సోదరీమణులు. ఈమె తన ఐదవ యేటనే నాగపట్నంలో సంగీతం నేర్చుకోసాగింది. ఈమె కుటుంబం తంజావూరుకు బదిలీ అయిన తర్వాత ఈమె ఎస్.సుబ్రహ్మణ్యశాస్త్రి వద్ద, పి.స్వామినాథ అయ్యర్ వద్ద వేణుగాన విద్యను నేర్చుకుంది. ఆ తర్వాత టి.ఆర్.మహాలింగం  వద్ద  గాత్ర సంగీతంలో టి.బృంద వద్ద మరింత తర్ఫీదును పొందింది. 

ఈమె తన స్వగ్రామం పలమనేరికి చెందిన పి.ఎ.నారాయణస్వామిని 1934లో వివాహం చేసుకుంది. 
## వృత్తి
ఈమె తన గురువు టి.ఆర్.మహాలింగంతో కచేరీలలో పాల్గొన్నది.  ఈమె అనేక సోలో ప్రదర్శనలు ఇవ్వడమే కాక అనేక మంది కళాకారులకు సహకారాన్ని అందించింది. 
ఆకాశవాణిలో కర్ణాటక శైలిలో వేణుగానం చేసిన మొట్టమొదటి మహిళగా ఈమె గణుతికెక్కింది. ఆకాశవాణి జాతీయ కార్యక్రమంలో ఈమె కచేరీలు 12కు పైగా ప్రసారమయ్యాయి. దూరదర్శన్ చెన్నై, న్యూఢిల్లీ కేంద్రాల నుండి కూడా ఈమె వేణుగాన కచేరీలు ప్రసారమయ్యాయి. ఈమె ఆకాశవాణి, దూరదర్శన్‌లలో ఏ గ్రేడు కళాకారిణి. 

ఈమె బ్రిటన్, ఫ్రాన్సు, రోము, స్విట్జర్లాండు, బల్గేరియా, యుగోస్లేవియా, జర్మనీ, శ్రీలంక, నెదర్లాండ్స్, రొమేనియా, ఇటలీ వంటి పలుదేశాలలో వేణుగాన కచేరీలు చేసింది. ఈమె రుక్మిణీదేవి అరండేల్, కమల, కృష్ణవేణి లక్ష్మణన్ వంటి భరతనాట్య కళాకారుల ఆర్కెస్ట్రాలో సహవాద్య సంగీతాన్ని అందించింది. ఈమె ఎన్నో గ్రామఫోను రికార్డులను, ఆడియో కేసెట్లను రికార్డు చేసింది. ఈమె ఎందరికో శిక్షణనిచ్చి వీణాగాన కళాకారులుగా తయారు చేసింది. వారిలో వాసంతి శేఖర్, జి.శ్రీధర్, నవీన్ అయ్యర్, హరినారాయణన్ రామచంద్రన్, కౌశిక్ వంటి వారు ఉన్నారు.

## అవార్డులు, గుర్తింపులు
* 1975లో ఈమెకు "తమిళనాడు ఐయల్ ఇసై నాటక మన్రమ్" కళైమామణి పురస్కారం అందించింది. 
* 1996లో శ్రీ కంచి కామకోటి పీఠం ఈమెకు శంకరాచార్య పురస్కారాన్ని ప్రదానం చేసింది.
* 1997లో కేంద్ర సంగీత నాటక అకాడమీ ఈమెకు కర్ణాటక సంగీతం వాద్యపరికరాల కేటగరీలో అవార్డును అందజేసింది.
* ఈమె తమిళనాడు సంగీత కళాశాలకు విజిటింగ్ ప్రొఫెసర్‌గా పనిచేసింది. అనేక సంగీత పోటీలకు న్యాయనిర్ణేతగా వ్యవహరించింది.
## మరణం
ఈమె 2015, జూన్ 16వ తేదీన మరణించింది.

## మూలాలు

## బయటి లింకులు
* Carnatic flute album

వర్గం:వేణుగాన విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:1918 జననాలు
వర్గం:2015 మరణాలు
వర్గం:కళైమామణి పురస్కార గ్రహీతలు
కిషోర్ తిరుమల

**కిషోర్ తిరుమల**, తెలుగు సినిమా దర్శకుడు, రచయిత. 2008లో వచ్చిన నేను మీకు తెలుసా సినిమాకి రచయితగా సినిమారంగంలోకి అడుగుపెట్టిన కిషోర్, 2011లో దర్శకుడిగా మారాడు.

## జీవిత విషయాలు
కిషోర్, ఆంధ్రప్రదేశ్ రాష్ట్రంలోని తిరుపతిలో జన్మించాడు.

## ఫిల్మోగ్రఫీ

**దర్శకుడిగా**

### రచయితగా

### నటుడిగా

## అవార్డులు

## మూలాలు

వర్గం:చిత్తూరు జిల్లా వ్యక్తులు
వర్గం:చిత్తూరు జిల్లా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
యాదగిరిగుట్ట పురపాలకసంఘం

**యాదగిరిగుట్ట పురపాలకసంఘం**, తెలంగాణ రాష్ట్రం, యాదాద్రి భువనగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. దీని ప్రధాన కార్యాలయ కేంద్రస్థానం యాదగిరిగుట్ట పట్టణం. ఈ పురపాలక సంఘం భువనగిరి లోక్‌సభ నియోజకవర్గంలోని, భువనగిరి శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితిగా ఉన్న యాదగిరిగుట్ట, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
యాదగిరిగుట్ట 12.74 చదరపు కిలోమీటర్ల విస్తీర్ణంలో, సముద్రమట్టానికి 609.9 మీటర్ల ఎత్తులో ఉంది. ఇది 170–35 N 780-56’ E అక్షాంశరేఖాంశాల మధ్య ఉంది. జిల్లా కేంద్రం భువనగిరి నుండి 12 కిలోమీటర్ల దూరంలో, రాష్ట్ర రాజధాని హైదరాబాదు నుండి 60 కిలోమీటర్ల దూరంలో ఉంది. యాదగిరిగుట్ట మునిసిపాలిటీ ప్రధానంగా నివాస ప్రాంతాల పరిధిలో ఉంది, తరువాత వాణిజ్య, పబ్లిక్ సెమీ పబ్లిక్ కార్యాలయాలు, సినిమా హాల్, టి.ఎస్.ఆర్.టి.సి బస్ డిపో, మార్కెట్ యార్డులు ఉన్నాయి.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 15637 మంది కాగా, అందులో 7890 మంది పురుషులు, 7747 మంది మహిళలు ఉన్నారు. ఇది పరిపాలనా పరంగా మునిసిపాలిటీ 15 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికలు ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో ఎరుకల సుధ చైర్‌పర్సన్‌గా, మేడబోయిన కాటంరాజు వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# అరుణ గౌళికార్
# మేడబోయిన కాటంరాజు (వైస్ చైర్‌పర్సన్)
# బూడిద సురేందర్
# విజయాలక్ష్మీ సీస
# గుండ్లపల్లి వాణి
# మాలోతు సరోజ
# ఎరుకల సుధ (చైర్‌పర్సన్)
# ముక్కెర్ల మల్లేష్
# దండబోయిన అనిల్
# అవుల మమత
# తాళ్ళపల్లి నాగరాజు
# బబ్బూరి మౌనిక

## 2026 ఎన్నికలు
2026లో జరిగిన మున్సిపాలిటీ ఎన్నికలలో మొత్తం 12 వార్డుల్లో 8 స్థానాల్లో కాంగ్రెస్, బీఆర్‌ఎస్ 1, బీజేపీ 2, సీపీఐ 1 స్థానాల్లో విజయం సాధించారు.

# బి. రాధా (బీజేపీ) 
# బూడిద మధు (ఐఎన్‌సీ)  
# బరిగె రమ్య రాంచందర్ (ఐఎన్‌సీ) 
# కె.స్వప్న ఆంజనేయులు (ఐఎన్‌సీ) 
# బిట్టు సరోజ హరీష్ (ఐఎన్‌సీ) 
# కె.మాధవి ప్రవీణ్ (బీజేపీ) 
# పెల్లిమెల్లి లావణ్య శ్రీనివాస్ గౌడ్ (ఐఎన్‌సీ) 
# పెరబోయిన సత్యనారాయణ యాదవ్ (బిఆర్ఎస్) 
# సాధునేని ధనలక్ష్మి మధుకర్  (ఐఎన్‌సీ) 
# గుండ్లపల్లి వాణి భరత్ గౌడ్ (ఐఎన్‌సీ) 
# ముకెర్ల మల్లేష్ యాదవ్ (ఐఎన్‌సీ) 
# బబ్బూరి శ్రీధర్ (సీపీఐ) 

ఫిబ్రవరి 16న జరిగిన కార్యక్రమంలో యాదగిరిగుట్ట పురపాలక సంఘ ఛైర్ పర్సన్‌గా కాంగ్రెస్ అభ్యర్థి గుండ్లపల్లి వాణి భరత్ గౌడ్, వైస్ ఛైర్మన్‌గా బరిగె రమ్య ఎన్నికయ్యారు. వీరు ఈ పదవిలో ఐదు సంవత్సరాలు కొనసాగుతారు.

## మూలాలు

## వెలుపలి లంకెలు
* యాదగిరిగుట్ట పురపాలక సంఘ అధికారిక వెబ్సైటు 

వర్గం:యాదాద్రి భువనగిరి జిల్లా పురపాలక సంఘాలు
వర్గం:2018 స్థాపితాలు
టి.ఎస్.శంకరన్

**టి.ఎస్.శంకరన్** ఒక కర్ణాటక వేణుగాన విద్వాంసుడు. 
## విశేషాలు
ఇతడు కుంభకోణం సమీపంలోని సాతనూరులో 1930, అక్టోబర్ 28వ తేదీన జన్మించాడు. ఇతని ముత్తాత సాతనూర్ పంచనాథ అయ్యర్ (పంజు అయ్యర్) సంగీత విద్వాంసుడు. అతడు వీణ ధనమ్మాళ్‌కు సంగీత గురువు. శంకరన్ తండ్రి టి.ఎన్.సాంబశివ అయ్యర్ గొప్ప వేణుగాన విద్వాంసుడు. అతడు చాలా సంవత్సరాలు మైసూరు సంస్థానంలో ఆస్థాన విద్వాంసుడిగా పనిచేశాడు. శంకరన్ తన అతి చిన్నవయసులోనే సంగీతంలో పూర్తి స్థాయి శిక్షణ పొందాడు. గాత్ర సంగీతాన్ని వేదారణ్యం రామచంద్ర అయ్యర్ వద్ద, వేణు గానాన్ని తన తండ్రి సాంబశివ అయ్యర్ వద్ద నేర్చుకున్నాడు. 

ఇతడు 9వ యేటి నుండి తన గ్రామం చుట్టుపక్కల ఉన్న దేవాలయాలలో కచేరీలు చేయడం ప్రారంభించాడు. ఇతడు వేణుగానంలో మెళకువలను నేర్చుకోవడానికి టి.ఆర్.మహాలింగం(మాలి) వద్ద శిష్యునిగా చేరాడు. ఇతడు 1948లో తిరుచ్చి ఆకాశవాణిలో ఉద్యోగంలో చేరాడు. దానితో ఇతనికి అనేకమంది సంగీత విద్వాంసులను కలుసుకునే అవకాశం దక్కింది. తరువాత ఇతడు ఆకాశవాణి ఉద్యోగం మానివేసి తన గురువు మాలి వద్దనే నివసించసాగాడు. ఇతడు అడయార్‌లోని కళాక్షేత్రలో కార్యక్రమాలతో మమేకం అయ్యాడు. అక్కడి సంగీత నృత్య కార్యక్రమాలకు ఇతడు శాశ్వత వేణూనాద విద్వాంసుడయ్యాడు. ఇతడు సంగీత ప్రపంచంలో "ఢిల్లీ శంకరన్"గా పరిచితుడు. 1995లో ఇతడు మృణాళినీ సారాభాయ్ బృందంతో కలిసి జపాన్ పర్యటించాడు.

బరోడా విశ్వవిద్యాలయంలో రెండేళ్ళు సంగీత అధ్యాపకునిగా పనిచేసిన తర్వాత ఇతడు ఢిల్లీ ఆకాశవాణి కేంద్రంలో నిలయ విద్వాంసునిగా చేరాడు. ఇతడు తాన్‌సేన్ సంగీతోత్సవాలు, సంకట మోచన ఉత్సవాలలో తరచూ పాల్గొని కచేరీలు చేసేవాడు. సోనాల్ మాన్ సింగ్ బృందంతో కలిసి అనేక దేశాలు పర్యటించాడు. ఆయా దేశాలలో ఒంటరి (సోలో) కచేరీలు కూడా చేశాడు. 

మాలి బెంగళూరులో స్థిరపడినప్పుడు ఇతడు తరచూ మాలి వద్దనే ఉండేవాడు. నిజానికి ఇతడు తన కుటుంబంతో కన్నా మాలి వద్దనే ఎక్కువ సమయం గడిపేవాడు. వీరిద్దరూ ఎంత సన్నిహితులంటే మాలి సంగీత కచేరీల కోసం సంగీత సభల కార్యదర్శులు శంకరన్ చుట్టూ తిరిగేవారు. మాలి తన తదనంతరం తన ఆస్తిని ఇతనికే చెందాలని వీలునామా వ్రాశాడు. అయితే శంకరన్ ఆ వీలునామాను చించివేసి మాలి మరణానంతరం అతని ఆస్తిని అతని సోదరునికి చెందేలా చూశాడు. 

ఇతడు హరిప్రసాద్ చౌరాసియాతో కలిసి కచేరీలు చేశాడు. "చికాగో సింఫనీ"తో విదేశాలలో రేడియో కార్యక్రమాలు చేశాడు. ఇతని మనుమడు టి.ఎ.జయంత్‌తో కలిసి వందకు పైగా కచేరీలు చేశాడు.

## పురస్కారాలు
ఇతనికి కళైమామణి పురస్కారం, సంగీత నాటక అకాడమీ అవార్డులు మాత్రం లభించాయి.

## మరణం
ఇతడు తన 85వ యేట 2015, ఏప్రిల్ 9వ తేదీన మరణించాడు. 

## మూలాలు

వర్గం:1930 జననాలు
వర్గం:కర్ణాటక సంగీత విద్వాంసులు
వర్గం:వేణుగాన విద్వాంసులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:2015 మరణాలు
రాహుల్ విజయ్

**రాహుల్ విజయ్,** తెలుగు సినిమా నటుడు. 2018లో వచ్చిన ఈ మాయ పేరేమిటో సినిమాతో రాహుల్ సినీరంగ ప్రవేశం చేశాడు.

## జీవిత విషయాలు
రాహుల్ 1992లో హైదరాబాదులో జన్మించాడు. ఇతని తండ్రి సినిమా స్టంట్ మాస్టర్ విజయ్. హైదరాబాదులోని ఓబల్ రెడ్డి పబ్లిక్ స్కూల్ లో విద్యను అభ్యసించిన రాహుల్, సెయింట్ మేరీస్ కాలేజీ నుండి పట్టభద్రుడయ్యాడు. ఎంఏ మాస్ కమ్యూనికేషన్, జర్నలిజం పూర్తిచేశాడు. డ్యాన్స్, జిమ్నాస్టిక్స్ నేర్చుకోవడంతోపాటు నాటక ప్రదర్శనలలో కూడా పాల్గొన్నాడు. నటుడిగా సినిమాలలో నటించాలన్న ఆసక్తితో, సింగపూర్ నగరంలో మూవీ ఫైటింగ్‌లో శిక్షణ తీసుకున్నాడు.

## సినిమారంగం
తొలిచిత్రం తరువాత మహిళా నేపథ్యంలో 2019లో వచ్చిన సూర్యకాంతం సినిమాలో నటించాడు. "ఈ సినిమాలో అభి పాత్రలో రాహుల్ విజయ్, నటనలో తన మునుపటి చిత్రం కంటే పరిణితిని కనబరుచాడు" అని టైమ్స్ ఆఫ్ ఇండియా పత్రిక రాసింది. కన్నడ చిత్రం *కాలేజ్ కుమార్* అనే తమిళ, తెలుగు రీమేక్ లలో కూడా నటించాడు.

## సినిమాలు

### స్ట్రీమింగ్ టెలివిజన్

## మూలాలు

## బయటి లింకులు
* 

వర్గం:1992 జననాలు
వర్గం:జీవిస్తున్న ప్రజలు
వర్గం:హైదరాబాదు వ్యక్తులు
వర్గం:తెలుగు సినిమా నటులు
కావ్య థాపర్

**కావ్య థాపర్,** భారతీయ సినిమా నటి, మోడల్. 2018లో వచ్చిన *ఈ మాయ పేరేమిటో సినిమాతో తెలుగు సినిమారంగంలోకి ప్రవేశించింది.*

## జీవిత విషయాలు
థాపర్ 1995, ఆగస్టు 20న మహారాష్ట్రలో జన్మించింది. పోవైలోని బొంబాయి స్కాటిష్ పాఠశాలలో ప్రాథమిక విద్యను పూర్తిచేసి, ఠాకూర్ కాలేజ్ ఆఫ్ సైన్స్ అండ్ కామర్స్ కళాశాలలో చేరింది.

థాపర్ 2013లో తొలిసారిగా *తత్కాల్* అనే హిందీ లఘుచిత్రంలో నటించింది. ఆ తరువాత పతంజలి, మేక్‌మైట్రిప్, కోహినూర్‌ వంటి సంస్థ ప్రచార చిత్రాలలో కనిపించింది. *ఈ మాయ పేరేమిటో*  మొదటి తెలుగు చిత్రం. 2019లో మొదటి తమిళ చిత్రం *మార్కెట్ రాజా ఎంబిబిఎస్*  విడుదలైంది. ప్రస్తుతం విజయ్ ఆంటోనీ సరసన ఒక చిత్రంలో నటిస్తోంది.

## సినిమాలు

* Varobeenas Express(2025)
### వెబ్ సిరీస్

## మూలాలు

## బయటి లింకులు
* 

వర్గం:1995 జననాలు
వర్గం:కర్ణాటక మహిళలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
శశాంక్ సుబ్రహ్మణ్యం

**శశాంక్ సుబ్రహ్మణ్యం** (జ.1978) గ్రామీ అవార్డుకు నామినేట్ చేయబడిన కర్ణాటక సంగీత వేణుగాన విద్వాంసుడు. ఇతడు తన 6వ యేటనే కచేరీ చేయడం మొదలుపెట్టిన బాలమేధావి. 

## ఆరంభ జీవితం
ఇతడు కర్ణాటక రాష్ట్రం, హసన్ జిల్లా,  రుద్రపట్న గ్రామంలో సుబ్రహ్మణ్యం, హేమలత దంపతులకు 1978, అక్టోబర్ 14న జన్మించాడు. ఇతడు కర్ణాటక సంగీతాన్ని తన తండ్రి వద్ద, ఆర్.కె.శ్రీకంఠన్ వద్ద, పాల్గాట్ కె.వి.నారాయణస్వామి వద్ద, హిందుస్తానీ సంగీతాన్ని పండిట్ జస్రాజ్ వద్ద నేర్చుకున్నాడు. ఇతడు వేణుగానాన్ని ఏ గురువు వద్ద నేర్చుకోలేదు. స్వంతంగా నేర్చుకున్నాడు. ఇతడు భరతనాట్య కళాకారిణి శిరీషను వివాహం చేసుకున్నాడు. ఈ దంపతులకు కుమార్తె స్వర, కుమారుడు సమ్విత్ ఉన్నారు. ఇతడు తన కుటుంబంతో చెన్నైలో నివసిస్తున్నాడు.

## వృత్తి
ఇతడు తన 6 యేళ్ళ వయసులో 1984లో మొట్టమొదటి కచేరీ చేశాడు. 1990లో ఇతడు ముఖ్యమైన కచేరీలు అడిలాయిడ్, ఆస్ట్రేలియా, కౌలాలంపూర్, మలేసియా, సింగపూర్ మొదలైన చోట్ల నిర్వహించాడు. 1990 డిసెంబరులో శాస్త్రి భవన్‌లో ఇతడు సంగీత ప్రదర్శనను ఇచ్చాడు.మద్రాసు సంగీత అకాడమీ ఇతడిని 12యేళ్ళ వయసులో 1991 జనవరి 1న "సదస్ కచేరీ"కి ఆహ్వానించింది.

ఇతడు ఎక్కువగా దేశ విదేశ సంగీతకారుల ప్రదర్శనలకు సహకారం అందించాడు. జాన్ మెక్ లాగ్లిన్, పాకో డి లూసియా, షాంక్సి సింఫొనీ ఆర్కెస్ట్రా, న్యూ జంగిల్ ఆర్కెస్ట్రా, మిక్కెల్ నార్డ్సో, టెర్రీ రిలే, ఉస్తాద్ షాహిద్ పర్వేజ్, జాకిర్ హుసేన్, ఉస్తాద్ సుల్తాన్ ఖాన్, విశ్వమోహన్ భట్, రోను మజుందార్, ఉస్తాద్ షుజాత్ ఖాన్, దేబూ చౌదరి మొదలైన కళాకారులకు వేణు గాన సహకారాన్ని అందించాడు.

ఇతడు సంప్రదాయ భారతీయ సంగీత కచేరీలతో పాటు సింఫనీలు, జాజ్, సినిమాలు ఇతర తరహా కార్యక్రమాలలో పాల్గొన్నాడు. బి.బి.సి. ఇతని జీవితంపై 2006లో డెస్టినేషన్ మ్యూజిక్ అనే పేరుతో ఒక డాక్యుమెంటరీ చిత్రాన్ని ప్రసారం చేసింది.

ఇతడు వేణునాదంలో అనేక ప్రయోగాలు చేశాడు. ఇతడు 75 సి.డి.లు, 10 డి.వి.డి.లు విడుదల చేశాడు. వాటిలో చారుకేశి, స్పిరిట్ ఆఫ్ కృష్ణ, సుందర, మోహన, బిందుమాలిని, ఉత్సవ్, రాగ లతాంగి, రసాయన, మార్గళి మెలోడీస్ మొదలైనవి ఉన్నాయి. 

## మూలాలు

## బయటి లింకులు

* Official site
ఆలేరు పురపాలకసంఘం

**ఆలేరు పురపాలకసంఘం**, తెలంగాణ రాష్ట్రం, యాదాద్రి భువనగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. ఆలేరు పట్టణం దీని ప్రధాన పరిపాలన కేంద్రం. ఈ పురపాలక సంఘం భువనగిరి లోక్‌సభ నియోజకవర్గంలోని, ఆలేరు శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న ఆలేరు, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
ఆలేరు 21.95 చదరపు కిలోమీటర్ల విస్తీర్ణంలో, సముద్రమట్టానికి 361 మీటర్లు (1187 అడుగలు) ఎత్తులో ఉంది. ఇది 17.65°N 79.05°E అక్షాంశరేఖాంశాల మధ్య ఉంది. జిల్లా కేంద్రం భువనగిరి నుండి 20 కిలోమీటర్ల దూరంలో, రాష్ట్ర రాజధాని హైదరాబాదు నుండి 70 కిలోమీటర్ల దూరంలో ఉంది.
## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 17120 మంది కాగా, అందులో 8522 మంది పురుషులు, 8598 మంది మహిళలు ఉన్నారు. ఇది పరిపాలనా పరంగా మునిసిపాలిటీ 17 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 12 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో వసపరి శంకరయ్య చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# చింతలపణి సునీత రెడ్డి
# ఎర్ర దయామణి
# బేతి రాములు
# గుత్త శమంత
# సంగు భూపతి
# ఆర్. నర్సింహులు
# ఎం. మాధవి
# డి. నాగమణి
# ఎం. సునీత
# కె. శ్రీకాంత్
# జె. శ్రీకాంత్
# వి. శంకరయ్య

## మూలాలు

## వెలుపలి లంకెలు
* ఆలేరు పురపాలక సంఘ అధికారిక వెబ్సైటు 

వర్గం:యాదాద్రి భువనగిరి జిల్లా పురపాలక సంఘాలు
వర్గం:2018 స్థాపితాలు
ఉమయల్పురం కె.నారాయణస్వామి

**ఉమయల్పురం కె.నారాయణస్వామి** (1929–1997) ఒక కర్ణాటక సంగీత శాస్త్రీయ వాద్యకారుడు. 
## విశేషాలు
ఇతడు 1929, మే 14వ తేదీన కుంభకోణంలో జన్మించాడు. ఇతడు తన తండ్రి ఉమయల్పురం కోదండరామ అయ్యర్ వద్ద ఘటవాదనం నేర్చుకున్నాడు. ఇతడు ఘటవాద్యంతో ఎం.ఎస్. సుబ్బులక్ష్మి, ఎస్.రాజం, చిట్టిబాబు, మణి కృష్ణస్వామి గురువాయూర్ దొరై వంటి సంగీతవిద్వాంసులకు సహకారం అందించాడు. 1994లో ఇతడు అమెరికా పర్యటించి అనేక విశ్వవిద్యాలయాలలో కర్ణాటక సంగీతంపై ఉపన్యాసాలు చేశాడు. ఇతడు ఆకాశవాణిలో నిలయ విద్వాంసునిగా పనిచేసి 1989లో పదవీవిరమణ చేశాడు. ఇతడు 1997, ఆగష్టు 3వ తేదీన చెన్నైలో మరణించాడు.

## అవార్డులు
ఇతడిని అనేక సంగీత సభలు, సంస్థలు సత్కరించాయి. 1995లో "తమిళనాడు ఐయల్ ఇసై నాటక మన్రమ్" ఇతనికి కళైమామణి పురస్కారాన్ని ప్రదానం చేసింది. అదే యేడు కేంద్ర సంగీత నాటక అకాడమీ ఇతనికి కర్ణాటక సంగీతం వాద్యపరికరాలు - ఘటం విభాగంలో సంగీత నాటక అకాడమీ అవార్డును ప్రకటించింది.

## మూలాలు

వర్గం:1929 జననాలు
వర్గం:ఘట వాద్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:1997 మరణాలు
వర్గం:కళైమామణి పురస్కార గ్రహీతలు
ప్రభాత వదనం

**ప్రభాత వదనం** ఆంగ్లం నుండి తెలుగులోకి అనువదించబడిన నవల. దీనికి మూలం ముల్క్ రాజ్ ఆనంద్ రచించిన Morning Face. తెలుగులోకి రేవూరి అనంత పద్మనాభరావు భాషాంతరీకరణ చేశారు. ఇది 1992 లో సాహిత్య అకాడమీ ద్వారా ప్రచురించబడినది. అనువాదకర్త ఈ రచనను ప్రధానకథానాయకుడైన కృష్ణునికి అంకితమిచ్చారు.

## విషయ విభజన
ఈ పుస్తకంలోని సమాచారాన్ని మూడు భాగాలుగా చేశారు:
*1. మొదటి భాగం: భీకరరాత్రుల మహానగరం
*2. రెండో భాగం: చెరసాల
*3. మూడో భాగం: నిరంకుశ పాలన

## మూలాలు

వర్గం:తెలుగు అనువాద పుస్తకాలు
వర్గం:1992 పుస్తకాలు
వర్గం:సాహిత్య అకాడమీ పురస్కారం పొందిన పుస్తకాలు
ఇ.ఎం.సుబ్రహ్మణ్యం

**ఎలప్పులి మహదేవ అయ్యర్ సుబ్రహ్మణ్యం** ఒక కర్ణాటక సంగీత శాస్త్రీయ వాద్యకారుడు.
## విశేషాలు
ఇతడు 1948, డిసెంబరు 23వ తేదీన కోయంబత్తూరులో జన్మించాడు.  ఇతడు ఘటవాద్యాన్ని తన తండ్రి ఇ.పి.మహదేవ అయ్యర్ వద్ద నేర్చుకున్నాడు. ఇతడు 8 యేండ్ల వయసులో తొలి కచేరీ చేశాడు. దేశ విదేశాలలో అనేక సోలో ప్రదర్శనలు ఇవ్వడమే కాక ఇతర సంగీతకారుల కచేరీలలో సహకార వాద్యకళాకారుడిగా అనేక ప్రదర్శనలలో పాల్గొన్నాడు. ఇతడు చెంబై వైద్యనాథ భాగవతార్, కె.బి.సుందరంబాళ్, డి.కె.పట్టమ్మాళ్, ఎం.ఎల్.వసంతకుమారి వంటి గాత్ర విద్వాంసులకు, టి.ఆర్.మహాలింగం వంటి వేణుగాన విద్వాంసులకు,  కున్నకూడి వైద్యనాథన్,  టి.ఎన్.కృష్ణన్, మైసూర్ చౌడయ్య, లాల్గుడి జయరామన్, ఎం.ఎస్.గోపాలకృష్ణన్ వంటి వయోలిన్ విద్వాంసులకు, మైసూరు దొరైస్వామి అయ్యంగార్ వంటి వీణ విద్వాంసులకు,  పాల్గాట్ మణి అయ్యర్, ఉమయల్పురం కె.శివరామన్, టి.కె.మూర్తి వంటి మృదంగ విద్వాంసులకు, అల్లా రఖా, కిషన్ మహరాజ్, జాకిర్ హుసేన్ వంటి తబలా విద్వాంసులకు ఘటవాద్య సహకారాన్ని అందించాడు. ఇతడు ఆకాశవాణిలో ఏ గ్రేడు కళాకారుడిగా 40 యేళ్ళకు పైగా అనేక సంగీత కార్యక్రమాలలో పాలుపంచుకున్నాడు. ఇతడు ఘటవాయిద్య గురువుగా అనేక మంది శిష్యులను విద్వాంసులుగా తయారు చేశాడు. ఇతడు అనేక పత్రికలలో ఘటం వాయిద్యంపై రచనలు చేశాడు. ఇతడు అడయార్‌లోని తమిళనాడు ప్రభుత్వ సంగీత కళాశాలలో ప్రొఫెసర్‌గా పనిచేశాడు.

## అవార్డులు
ఇతడిని తమిళనాడులోని అనేక సంస్థలు సత్కరించాయి. 2000లో "తమిళనాడు ఐయల్ ఇసై నాటక మన్రమ్" కళైమామణి పురస్కారాన్ని ఇచ్చింది. 2011లో కేంద్ర సంగీత నాటక అకాడమీ ఇతడికి కర్ణాటక సంగీతం వాద్యపరికరాలు- ఘటం విభాగంలో అవార్డును ప్రకటించింది. మద్రాసు సంగీత కళాశాల ఇతనికి "కళై వితగర్" బిరుదును ప్రదానం చేసింది.

## మరణం
ఇతడు 2015, ఏప్రిల్ 23న తన 67వ యేట మరణించాడు.

## మూలాలు

వర్గం:ఘట వాద్య కళాకారులు

వర్గం:1948 జననాలు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
గణతంత్ర రాజ్యం

**గణతంత్ర రాజ్యం** లేదా **గణతంత్రం** అనేది ఒక పరిపాలనా విధానం. ఇందులో రాజ్యాధికారం ప్రజలది, వారు ఎన్నుకున్న ప్రతినిధులది. గణతంత్ర రాజ్యంలో దేశం పరిపాలకులది కాకుండా ప్రజలందరి సొత్తు. ఈ పద్ధతిలో ఏ కుటుంబానికో, లేక సమూహానికో పరిపాలన మీద అపరిమిత అధికారాలు ఉండవు. ఇక్కడ ప్రజాస్వామ్యం, మిశ్రమ ప్రభుత్వం, *ఓలిగార్కీ*, లేదా నిరంకుశత్వం ద్వారా అధికారాన్ని చేపట్టవచ్చు. ఆధునిక గణతంత్ర రాజ్యం రాచరికానికి పూర్తిగా వ్యతిరేకం అందువల్లనే గణతంత్ర రాజ్యాల్లో రాజులు, దేశాధినేతలు లేదా ప్రభువులు ఉండరు.

## మూలాలు

వర్గం:సామాజిక శాస్త్రాలు
స్థూల దేశీయోత్పత్తి

[thumb|450x450px| ''[ప్రపంచ బ్యాంకు|USD, ప్రపంచ బ్యాంక్*, 2014 లో GDP (నామమాత్రపు) పరిమాణం ప్రకారం ప్రపంచ ఆర్థిక వ్యవస్థల పటం ]]

*'స్థూల దేశీయోత్పత్తి*' అంటే ఒక నిర్ణీత కాలవ్యవధిలో ఒక దేశ సరిహద్దులో ఉత్పత్తి చేయబడ్డ పూర్తయిన వస్తువులు, సేవల మార్కెట్ విలువ. స్థూలంగా దేశీయంగా ఉత్పత్తులను కొలిచే ఒక ప్రమాణంగా ఇది ఆ దేశపు ఆర్థిక పరిపుష్టతను సూచిస్తుంది. మామూలుగా ఇది సంవత్సరానికొకసారి గణించినా అప్పుడప్పుడు త్రైమాసికానికోసరి కూడా గణిస్తారు.

భారతదేశంలో *సెంట్రల్ స్టాటిస్టిక్స్ ఆఫీస్* (సిఎస్ఒ - కేంద్ర గణాంకాల శాఖ) ప్రతి సంవత్సరంలో మూడు నెలలకోసారి మొత్తం నాలుగు సార్లు స్థూల దేశీయోత్పత్తిని అంచనా వేస్తుంది. వీటిని త్రైమాసిక గణాంకాలు అంటారు. అలాగే ప్రతి సంవత్సరం వార్షిక వృద్ధి రేటును కూడా గణాంకాల శాఖ ప్రచురిస్తుంది. అల్పాదాయం, మధ్య ఆదాయం కలిగిన దేశాల్లో జిడిపి ఎంత వృద్ధిలో ఉంటే, వారి పెరుగుతున్న జనాభా అవసరాలు అంతగా తీరుతున్నట్లు లెక్క.

== జిడిపి (GDP), జిఎన్ఐ (GNI) ==
స్థూల జాతీయ ఉత్పత్తి (జిఎన్‌పి) లేక తరువాత వాడుకలోకి వచ్చిన (స్ధూల జాతీయ ఆదాయం (జిఎన్ఐ) కి  జిడిపి కి తేడా లెక్కించే ఆదాయ స్థానం. ప్రపంచానికి అన్వయించేటప్పుడు, ప్రపంచ జిడిపి, ప్రపంచ జిఎన్ఐ ఒకటే.

జిడిపి అనేది దేశ సరిహద్దుల్లో ఉత్పత్తి చేయబడిన ఉత్పత్తి; జిఎన్ఐ అనేది ఒక దేశ పౌరుల యాజమాన్యంలోని సంస్థలచే ఎక్కడైనా ఉత్పత్తి చేయబడిన ఉత్పత్తి. ఒక దేశంలోని ఉత్పాదక సంస్థలన్నీ దాని స్వంత పౌరులకు చెందినవి అయితే, ఆ పౌరులు మరే దేశాలలోనూ ఉత్పాదక సంస్థలను కలిగి ఉండకపోతే ఈ రెండూ ఒకే విధంగా ఉంటాయి. అయితే, ఆచరణలో, విదేశీ యాజమాన్యం GDP, GNI లను ఒకేలా చేస్తుంది. ఒక దేశం యొక్క సరిహద్దులలో ఉత్పత్తి, దేశం వెలుపల యాజమాన్యంగల సంస్థ చేసినా, ఆ దేశ జిడిపిలో భాగంగా లెక్కించబడుతుంది, కాని జిఎన్ఐ లో అలాకాదు; మరోవైపు, దేశం వెలుపల ఉన్న ఒక సంస్థ ఉత్పత్తి, కానీ దేశ పౌరులలో ఒకరి స్వంతం అయినప్పుడు, దాని GNI లో భాగంగా లెక్కించబడుతుంది, కాని దాని జిడిపి లో కాదు.

ఉదాహరణకు, [[అమెరికా సంయుక్త రాష్ట్రాలు|అమెరికా]] జిఎన్ఐ, అమెరికన్ యాజమాన్యంలోని సంస్థలు ఎక్కడైనా ఉత్పత్తి చేసే ఉత్పత్తి విలువ. ఒక దేశం అప్పులు ఎక్కువైనప్పుడు, తన ఆదాయాన్ని ఈ రుణం తీర్చడానికి ఖర్చు చేస్తే జిఎన్‌ఐ తగ్గుతుంది, కాని జిడిపి తగ్గదు. అలాగే ఒక దేశం తన వనరులను తమ దేశానికి వెలుపల ఉన్న సంస్థలకు విక్రయిస్తే, ఇది కాలక్రమేణా జిఎన్‌ఐ తక్కువలో ప్రతిబింబిస్తుంది, కాని జిడిపి తగ్గదు. అందువలన జాతీయ అప్పులు పెరిగి, ఆస్తులు తగ్గుతున్న దేశాలలోని రాజకీయ నాయకులు జిడిపి పదం వాడటానికి ఇష్టపడేటట్లు చేస్తుంది.

జిడిపికి  ప్రపంచంలోని మిగతా ప్రాంతాలనుండి వచ్చే ఆదాయం కలిపి, ఇతరదేశాలకు రుణం తిరిగి చెల్లించడానికైన ఖర్చు తీసివేస్తే స్థూల జాతీయ ఆదాయం (జిఎన్‌ఐ) కు సమానం అవుతుంది. 

1991 లో, [[అమెరికా సంయుక్త రాష్ట్రాలు|అమెరికా]] జిఎన్‌పి  బదులు జిడిపిని  ప్రాధమిక ఉత్పత్తి కొలతగా వాడటం ప్రారంభించింది.  అమెరికా జిడిపి, జిఎన్‌పి మధ్య సంబంధం *జాతీయ ఆదాయ, ఉత్పత్తి ఖాతాల'' పట్టిక 1.7.5 లో చూపబడింది. 

## మూలాలు

వర్గం:ఆర్థిక శాస్త్రము
ఉందా సాగర్ (చెరువు)

**ఉందా సాగర్**, తెలంగాణ రాష్ట్ర రాజధాని హైదరాబాదులోని పాతబస్తీ మధ్యలో ఉన్న చెరువు.  ఇది, రంగారెడ్డి జిల్లాలోని శంషాబాదు సమీపంలో ఉన్నా ఉందానగర్ ఉంది. హైదరాబాదులోని నాలుగు చెరువుల్లో (షామీర్‌పేట్ చెరువు, మీర్ ఆలం చెరువు, హుస్సేన్ సాగర్, ఉందా సాగర్) ఒకటైన ఈ చెరువు, 275 చదరపు కిలోమీటర్ల విస్తీర్ణంలో ఉంది.

## చరిత్ర
హైదరాబాదు నిజాం కాలంలో నిర్మించబడిన ఈ చెరువు, 1954లో హైదరాబాదు నగరానికి 8 మైళ్ళ దూరంలో ఉన్నట్లు తెలుపబడింది. అయితే, హైదరాబాదు నగర పట్టణీకరణ కారణంగా పాతబస్తీలోని భూమి కనుమరుగైపోవడంతోపాటు ఈ చెరువు విస్తీర్ణం కూడా క్రమక్రమంగా తగ్గుతోంది.

సర్వే ఆఫ్ ఇండియా తీసిన పటాలు, ఉపగ్రహ చిత్రాల ప్రకారం, ఉంది సాగర్ చెరువు, సుమారు 30 కాలువలతో పహాడి షరీఫ్ నుండి తలబ్ కట్ట వరకు విస్తరించి ఉంది.

## ప్రమాదాలు
చెరువులోని కొన్ని భాగాలలో చిత్తడినేలలు, నీటి మొక్కలు, రాళ్ళు ఉండడంతో ఇందులోకి ఈతకోసం దిగిన వాళ్ళకు ప్రమదాలు జరుగుతున్నాయి. అనుభవజ్ఞులైన ఈతగాళ్ళు కూడా చెరువు లోపల కాళ్ళు చిక్కుకుంటే తప్పించుకోలేరు. ఈత రానివాళ్ళు ఈ చెరువులో మునిగి చనిపోతున్నారు.

## మూలాలు

## బయటి లింకులు
* http://timesofindia.indiatimes.com/city/hyderabad/Umda-Sagar-basin-drying-up/articleshow/17302063.cms
* http://wikimapia.org/19804096/Jalpalli-Talab-umda-sagar

వర్గం:హైదరాబాద్ చెరువులు
తేతకూడి హరిహర వినాయకరం

**తేతకూడి హరిహర వినాయకరం** (జననం 1942) గ్రామీ అవార్డు గెలుచుకున్న భారతీయ వాద్యకారుడు.  **విక్కూ వినాయకరమ్** అని పిలువబడే వినాయకం ఘటవాద్య కళాకారుడు.

## ఆరంభ జీవితం
ఇతడు 1942, ఆగస్టు 11వ తేదీన మద్రాసు పట్టణంలో జన్మించాడు. ఇతని తండ్రి కళైమామణి పురస్కార గ్రహీత టి.ఎస్.హరిహరశర్మ ఒక సంగీతకారుడు, గురువు. ఇతడు అతి పిన్నవయసులోనే ఘటవాద్య కళాకారుడిగా మారాడు.

## వృత్తి
ఇతని మొట్టమొదటి కళాప్రదర్శన తన 13వ యేట 1957, మార్చి 5వ తేదీన తూతుకూడి గ్రామంలో శ్రీరామనవమి ఉత్సవాలలో వి.వి.శఠగోపన్ కచేరీలో ఘటవాద్య సహకారం అందించడం ద్వారా జరిగింది. అది మొదలు ఇతడు ఎందరో కర్ణాటక సంగీత గాత్ర విద్వాంసులకు సహకారం అందించాడు. వారిలో చెంబై వైద్యనాథ భాగవతార్, ఎం.కె.త్యాగరాజ భాగవతార్, శీర్కాళి గోవిందరాజన్, మంగళంపల్లి బాలమురళీకృష్ణ, జి.ఎన్.బాలసుబ్రమణియం, మదురై మణి అయ్యర్, సెమ్మంగుడి శ్రీనివాస అయ్యర్, ఎం.ఎస్. సుబ్బులక్ష్మి, మహారాజపురం సంతానం మొదలైన వారున్నారు. ఇతని తమ్ముడు టి.ఎన్.సుభాష్ చంద్రన్ కూడా  ఘటవాద్య కళాకారుడిగా పేరుగడించాడు. 

1970వ దశకం మొదటిలో ఇతడు జాన్ మెక్‌లాగ్లిన్, జాకిర్ హుసేన్ కళాకారులకు సహకారమందించి అంతర్జాతీయ ఖ్యాతిని గడించాడు. ఇతడు "బసంత్ ఉత్సవ్"లో కూడా తన కళను ప్రదర్శించాడు. 

ఇతడు చెన్నైలో తన తండ్రి 1958లో స్థాపించిన  "శ్రీ జయ గణేష్ తాళవాద్య విద్యాలయ"కు ప్రిన్సిపాల్‌గా ఉన్నాడు. ఇతడు అనేక మంది శిష్యులకు తర్ఫీదునిచ్చి కొత్త వాద్యకళాకారులను తయారు చేశాడు. ఇతని కుమారడు వి.సెల్వగణేష్ కూడా  జాన్ మెక్‌లాగ్లిన్ ట్రూపులో దేశదేశాలు పర్యటించి ఘటవాద్య కళాకారుడిగా మంచి పేరు సంపాదించుకున్నాడు.

## పురస్కారాలు

సంగీతంలో అసమానమైన ప్రతిభ కనబరచినందుకు ఇతనికి 200లో "హఫీజ్ అలీఖాన్ అవార్డు" లభించింది. 1992లో మికీ హార్ట్ నిర్మించిన "ప్లానెట్ డ్రమ్" అనే సంగీత ఆల్బమ్‌కు బెస్ట్ వరల్డ్ మ్యూజిక్ ఆల్బమ్‌ కేటగరీలో గ్రామీ అవార్డు లభించింది. ఈ ఆల్బంలో వినాయకరం ఘటాన్ని, మోర్సింగ్‌నీ వాయించాడు. ఈ అవార్డు ద్వారా ఇతనికి వచ్చిన ధనాన్ని ఒక సేవాసంస్థను దానం చేశాడు. 1996లో ఎల్.శంకర్, జాకిర్ హుసేన్‌లతో కలిసి తయారు చేసిన "రాగ అభేరి" ఆల్బంకు బెస్ట్ వరల్డ్ మ్యూజిక్ ఆల్బమ్‌ కేటగరీలో గ్రామీ అవార్డుకు నామినేట్ చేయబడ్డాడు. భారత ప్రభుత్వం 2002లో పద్మశ్రీ పురస్కారం ప్రదానం చేసింది. 

కేంద్ర సంగీత నాటక అకాడమీ ఇతనికి 1988లో సంగీత నాటక అకాడమీ అవార్డును, 2012లో సంగీత నాటక అకాడమీ ఫెలోషిప్‌ను ప్రకటించింది.2014లో భారత ప్రభుత్వం పద్మభూషణ్ పురస్కారంతో గౌరవించింది. 2016లో ఎం.ఎస్.సుబ్బులక్ష్మి శతజయంతి అవార్డు ఇతడిని వరించింది.

## మూలాలు

## బయటి లింకులు

* 
* Vikku Vinayakram at Last.fm

వర్గం:ఘట వాద్య కళాకారులు
వర్గం:చెన్నై వ్యక్తులు
వర్గం:మోర్సింగ్ కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:పద్మభూషణ పురస్కారం పొందిన తమిళనాడు వ్యక్తులు
టంగుటూరి మణెమ్మ

**టంగుటూరి మణెమ్మ**  (1942–2018) ఆంధ్రప్రదేశ్‌కు చెందిన భారత జాతీయ కాంగ్రెస్ రాజకీయ నాయకురాలు. ఆమె భారతదేశ పార్లమెంటులో  8వ, 9 లోక్‌సభ  సభ్యురాలు.

## ప్రారంభ జీవితం
మణెమ్మ 1942 ఏప్రిల్ 29 న హైదరాబాద్‌లో కె. శంకర్ రెడ్డికి జన్మించారు.ఆమె ఛాదర్ ఘాట్ లోని   మార్వాడి హిందీ విద్యాలయం, నుండి మెట్రిక్యులేషన్ పూర్తి చేసింది. 

## రాజకీయ జీవితం
మణెమ్మ ఆంధ్రప్రదేశ్ రాష్ట్ర 9వ ముఖ్యమంత్రిగా పనిచేసిన టంగుటూరి అంజయ్య సతీమణి. ఆమె తన భర్త మరణం తరువాత జరిగిన ఉప ఎన్నికలో  భారత జాతీయ కాంగ్రెస్ (ఐ.ఎన్.సి) పార్టీ  అధికారిక అభ్యర్థిగా పోటీ చేసి 1,82,861 ఓట్లను పొంది విజయం సాధించింది.   ఆమె 8 వ లోక్‌సభలో సికింద్రాబాద్‌కు ప్రాతినిధ్యం వహించింది. ఆమె  హౌస్ కమిటీ సభ్యురాలిగా  ఉండటంతో పాటు ఆరోగ్యం,  కుటుంబ సంక్షేమం కోసం కన్సల్టేటివ్ కమిటీలో పనిచేసింది. 

1989 భారత సార్వత్రిక ఎన్నికల సమయంలో, జనతాదళ్ అభ్యర్థిని 1,47,601 ఓట్ల తేడాతో ఓడించి మణెమ్మ  తన స్థానాన్ని నిలుపుకుంది.  పార్లమెంటులో ఆమె రెండవసారి, ఆరోగ్య,  కుటుంబ సంక్షేమానికి కన్సల్టేటివ్ కమిటీతో పాటు సభ సిట్టింగ్ ఎంపి ల నుండి సభ్యుల హాజరుకాని కమిటీలో పనిచేసింది.  2008 లో, ముషీరాబాద్ అసెంబ్లీ స్థానానికి జరిగిన ఉప ఎన్నికలో ఆమె గెలిచింది. 

## వ్యక్తిగత జీవితం
మే 1960 లో, మణెమ్మ భారత జాతీయ కాంగ్రెస్  రాజకీయ నాయకుడు టంగుటూరి అంజయ్యను వివాహం చేసుకుంది.  తరువాత అతను ఆంధ్రప్రదేశ్ ముఖ్యమంత్రి అయ్యాడు.  ఆ దంపతులకు  ఒక కుమారుడు , నలుగురు కుమార్తెలు ఉన్నారు. ఆమె  జూబ్లీ హిల్స్‌లోని అపోలో ఆసుపత్రిలో అనారోగ్యం కారణంగా 2018 సెప్టెంబర్ 9 న ఉదయం 11:30 గంటలకు  మరణించింది. 

## మూలాలు

వర్గం:1942 జననాలు
వర్గం:2018 మరణాలు
వర్గం:భారత జాతీయ కాంగ్రెస్ నాయకులు
వర్గం:8వ లోక్‌సభ సభ్యులు
వర్గం:9వ లోక్‌సభ సభ్యులు
పోచంపల్లి పురపాలకసంఘం

**పోచంపల్లి పురపాలకసంఘం**, తెలంగాణ రాష్ట్రం, యాదాద్రి భువనగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. పోచంపల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం భువనగిరి లోక్‌సభ నియోజకవర్గంలోని, భువనగిరి శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న పోచంపల్లి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
పోచంపల్లి 59.92 చదరపు కిలోమీటర్ల విస్తీర్ణంలో ఉంది. జిల్లా కేంద్రం భువనగిరి నుండి 29 కిలోమీటర్ల దూరంలో, రాష్ట్ర రాజధాని హైదరాబాదు నుండి 50 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 17079 మంది కాగా, అందులో 8688 మంది పురుషులు, 8391 మంది మహిళలు ఉన్నారు. ఇది పరిపాలనా పరంగా మునిసిపాలిటీ 1 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 13 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చిట్టిపోలు విజయలక్ష్మి చైర్‌పర్సన్‌గా, బాత్క లింగస్వామి వైస్ చైర్‌పర్సన్‌గా ఎన్నికైనారు.ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# దారెడ్డి మంజుల
# కొంగరి కృష్ణ
# సుర్కంటి జ్యోతి రంగారెడ్డి
# పెద్దల చక్రపాణి
# బాతుక లింగస్వామి
# కర్నాటి రవీందర్
# గుండు మధు
# సామల మల్లారెడ్డి
# భోగ భానుమతి విష్ణు
# మోటె రజితరాజు
# కుడికాల అఖిల బలరాం
# దేవరాయ కుమార్
# చిట్టిపోలు విజయలక్ష్మీ

## మూలాలు

## వెలుపలి లంకెలు
* పోచంపల్లి పురపాలక సంఘ అధికారిక వెబ్సైటు

వర్గం:యాదాద్రి భువనగిరి జిల్లా పురపాలక సంఘాలు
వర్గం:2018 స్థాపితాలు
సుకన్య రామగోపాల్

**సుకన్య రామగోపాల్** కర్ణాటక శాస్త్రీయ సంగీత సంప్రదాయంలో మొట్టమొదటి మహిళా ఘటవాద్య కళాకారిణి. 
## విశేషాలు
ఈమె 1957 జూన్ 13వ తేదీన తమిళనాడు రాష్ట్రంలోని మయిలదుతురై గ్రామంలో జన్మించింది. ఈమె తన సోదరితో పాటు కర్ణాటక గాత్ర సంగీతాన్ని నేర్చుకుంది. తరువాత టి.హెచ్.గురుమూర్తి వద్ద వయోలిన్‌ నేర్చుకుంది. టి.ఆర్.హరిహరశర్మ వద్ద మృదంగం నేర్చుకుంది. తరువాత తేతకూడి హరిహర వినాయకరం వద్ద ఘటవాద్యాన్ని నేర్చుకుంది. ఈమెకు కొన్నక్కోల్‌లో కూడా ప్రవేశం ఉంది.

ఈమె ఆకాశవాణి, దూరదర్శన్‌లలో ఏ గ్రేడు కళాకారిణిగా సేవలందించింది. ఈమె భారతీయ సాంస్కృతిక సంబంధాల కౌన్సిల్ (I.C.C.R.) జాబితాలో నమోదైన కళాకారిణి. ఈమె భారతదేశంలోను, విదేశాలలోను ఎన్నో సంగీత ఉత్సవాలలో పాల్గొనింది. సోలో కళాకారిణిగా, పక్కవాద్య కళాకారిణిగా ఈమె ఘట వాద్యంలో విలక్షణమైన శైలిని ప్రవేశపెట్టింది. సంప్రదాయ పద్దతులు కాక ఘటవాయిద్యంలో అనేక కొత్త ప్రయోగాలు చేసింది. 1994లో ఈమె "ఘట తరంగ్" అనే కార్యక్రమాన్ని రూపొందించింది. ఈ కార్యక్రమంలో ఆరు లేదా ఏడు ఘటాలను వాడి వివిధ శృతులతో విస్తృతమైన స్వరమాధుర్యాన్ని పలికించింది. 1995లో అందరూ మహిళా వాద్య కళాకారులతో "స్త్రీ తాళ్ తరంగ్" అనే కార్యక్రమాన్ని ప్రారంభించింది. 

ఈమె "శ్రీ విక్కూ వినాయక్రం స్కూల్ ఆఫ్ ఘటం" అనే సంస్థను స్థాపించింది. ఈ ఘటవాద్య గురువుగా అనేక విద్యాసంస్థలలో విజిటింగ్ ఫ్యాకల్టీగా వెళ్ళింది. 2000లో ఈమె గురించి సి.ఎస్.లక్ష్మి "సింగర్ అండ్ సాంగ్" అనే పుస్తకాన్ని ప్రచురించింది.  2014లో బెంగళూరు దూరదర్శన్ ఈమెపై ఒక డాక్యుమెంటరీని తయారు చేసింది. ఈమె దేశ విదేశాలలో ఘటవాద్యంపై అనేక వర్క్‌షాపులను నిర్వహించింది. ఈమె "సునాదం ట్రస్టు"ను స్థాపించి దాని ద్వారా ఘటవాద్యానికి విసృత ప్రచారం కల్పిస్తున్నది. ఈమె "సునాదం, ది విక్కూ బాణి ఆఫ్ ఘటం ప్లేయింగ్" అనే పుస్తకాన్ని రచించింది.

## అవార్డులు
ఈమెకు అనేక పురస్కారాలు, బిరుదులు లభించాయి. 
* 1999లో నాదజ్యోతి శ్రీ త్యాగరాజ స్వామి భజన సభ, బెంగళూరు వారిచే "నాదజ్యోతి పురస్కారం".
* 2001లో పెర్కుసివ్ ఆర్ట్స్ సెంటర్ బెంగళూరు వారిచే "లయకళా ప్రతిభామణి" బిరుదం.
* 2014లో రాగమాలిక, అబూదాబి వారిచే "ఘట కళారత్న" బిరుదు. 
* 2014లో బెంగళూరు గాయన సమాజ వారిచే "స్వర భూషణి" బిరుదు.
* 2014లో సంగీత నాటక అకాడమీ అవార్డు.

## మూలాలు

వర్గం:మహిళా కళాకారులు
వర్గం:ఘట వాద్య కళాకారులు
వర్గం:1957 జననాలు
వర్గం:సంగీత నాటక అకాడమీ అవార్డు గ్రహీతలు
బడలూర్ కృష్ణమూర్తిశాస్త్రి

**బడలూర్ కృష్ణమూర్తిశాస్త్రి ** (1894–1978) ఒక భారతీయ గోటువాద్య కళాకారుడు.

## ఆరంభ జీవితం
ఇతడు 1894లో తమిళనాడు రాష్ట్రం, తంజావూరు జిల్లా, కుంభకోణం సమీపంలోని అందనల్లూర్ గ్రామంలో సంగీతకారుల కుటుంబంలో జన్మించాడు. ఇతని తండ్రి సేతురామశాస్త్రి ఒక హరికథా కళాకారుడు. కృష్ణమూర్తిశాస్త్రి మొదట కర్ణాటక సంగీతాన్ని తన తండ్రి వద్ద నేర్చుకున్నాడు. తరువాత ఇతడు కోనేటిరాజపురం వైద్యనాథ అయ్యర్, హరికేశనల్లూరు ముత్తయ్య భాగవతార్‌ల వద్ద సంగీతశిక్షణ కొనసాగించాడు. ముత్తయ్య భాగవతార్ కొన్నిసార్లు తంబురను గోటువాద్యంలా ఉపయోగించేవాడు. అది ఇతనికి ప్రేరణను కలిగించి గోటువాద్యం పట్ల ఆకర్షితుడైనాడు.

## వృత్తి
శాఖ రామారావు, గోటువాద్యం నారాయణ అయ్యంగార్‌ల వద్ద ఇతడు గోటువాద్యం నేర్చుకోవడం ఇతని జీవితంలో పెద్ద మలుపు. ఇతడు గోటువాయిద్యానికి ప్రజాదరణను తీసుకువచ్చాడు. ఇతడు వరుసగా 38 సంవత్సరాలు గోటువాద్య కచేరీలు నిర్వహించాడు. ప్రాచీనమైన ఈ వాయిద్యంపై ప్రయోగాలు జరిపి  తనదంటూ ఒక అసమానమైన శైలిని అభివృద్ధి చేసి సంగీత విద్వాంసులను, రసికులను ఆకట్టుకున్నాడు.  ఇతడు మద్రాసులోని కేంద్ర కర్ణాటక సంగీత కళాశాలలో, అడయార్‌లోని కళాక్షేత్రలో అధ్యాపకునిగా పనిచేశాడు. కళాక్షేత్రకు ప్రిన్సిపాల్‌గా కూడా పనిచేశాడు.

ఇతడు చిత్రవీణ నరసింహన్, గాయత్రి కస్సెంబం, ఎన్.రవికిరణ్ మొదలైన గోటువాద్య కళాకారులకు ప్రేరణ కలిగించాడు. ఇతని శిష్యులలో డి.పశుపతి, ఎస్.ఆర్.జానకీరామన్, మణి కృష్ణస్వామి మొదలైన వారున్నారు.

ఇతనికి కేంద్ర సంగీత నాటక అకాడమీ 1958లో కర్ణాటక సంగీత వాద్యపరికరాల విభాగంలో అవార్డును ప్రకటించింది.

## మరణం
ఇతడు తన 84వ యేట 1978లో మరణించాడు. 
## మూలాలు

వర్గం:కర్ణాటక సంగీత విద్వాంసులు
వర్గం:సంగీత గురువులు
వర్గం:సంగీత నాటక అకాడమీ అవార్డు గ్రహీతలు
ఈ మాయ పేరేమిటో

**ఈ మాయ పేరేమిటో**, 2018 సెప్టెంబరు 21న విడుదలైన తెలుగు సినిమా. వి.ఎస్. క్రియేటివ్ వర్క్స్ బ్యానరులో దివ్య విజయ్ నిర్మించిన ఈ సినిమాకు రాము కొప్పుల దర్శకత్వం వహించాడు. ఇందులో రాహుల్ విజయ్, కావ్య థాపర్, రాజేంద్ర ప్రసాద్, మురళీ శర్మ, పోసాని కృష్ణ మురళి నటించగా, మణిశర్మ సంగీతం సమకూర్చాడు.

## కథా సారాంశం
చందు నిరుద్యోగుడు కాగా, శీతల్ ధనవంతుడైన వ్యాపారవేత్త కుమార్తె. చందు మంచితనాన్ని చూసిన శీతల్ అతన్ని ప్రేమిస్తుంది. కానీ ఆమె తండ్రి ప్రమోద్, తన కుమార్తెకు అర్హుడని నిరూపించుకోవాలని చందును కోరుతూ, వాళ్ళ ప్రేమను వ్యతిరేకిస్తాడు. ఆ తరువాత ఏం జరిగిందనేది మిగతా కథ.

## నటవర్గం

* రాహుల్ విజయ్ (శ్రీ రామచంద్ర మూర్తి/చందు)
* కావ్య థాపర్ (సీతా జైన్)
* రాజేంద్ర ప్రసాద్ (బాబు రావు)
* మురళీ శర్మ (ప్రమోద్ జైన్‌)
* పోసాని కృష్ణ మురళి
* సత్యం రాజేష్
* తాగుబోతు రమేష్
* చిత్రం శ్రీను
* జోష్ రవి
* భద్రమ్
* రాళ్ళపల్లి
* అనంత్
* కాదంబరి కిరణ్
* జోగి రాజు
* దువ్వాసి మోహన్
* ఈశ్వరి రావు
* పవిత్ర లోకేష్
* అంజు అస్రాని

## పాటలు

ఈ సినిమాకు మణిశర్మ సంగీతం సమకూర్చగా, శ్రీమణి పాటలు రాశాడు. ఇందులోని పాటలు మ్యాంగో మ్యూజిక్ కంపెనీ ద్వారా విడుదలయ్యాయి. 2018, జూలై 28న హైదరాబాదులో పాటల విడుదల కార్యక్రమం జరిగింది.

## వివాదం
*ఈ సినిమాలోని అరిహంతనం* పాటలో పవిత్ర జైన మత శ్లోకాన్ని ఉపయోగించడంపై జైన సమాజం అభ్యంతరం తెలిపింది.

## మూలాలు

## బయటి లింకులు
* 

వర్గం:తెలుగు ప్రేమకథా సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:రాళ్ళపల్లి నటించిన సినిమాలు
కమ్లే జిల్లా

**కమ్లే** **జిల్లా**, ఈశాన్య భారతదేశం, అరుణాచల్ ప్రదేశ్ రాష్ట్రం లోని జిల్లా. దీని ప్రధాన కార్యాలయం రాగ పట్టణం వద్ద ఉంది.

కమ్లె నది నుండి జిల్లాకు ఈ పేరు వచ్చింది. కమ్లె నది చివరకు అస్సాంలోని బ్రహ్మపుత్రలో కలిసే సుబన్సిరి నదిలో కలుస్తుంది.

## చరిత్ర
ఆల్ నైషి యూత్ అసోసియేషన్ (ఎ.ఎన్.వై.ఎ) ఒక బంద్‌ ద్వారా నిరసన తెలిపినప్పటి నుండి (2013 డిసెంబరు) నుండి ఈ జిల్లా ఏర్పాటుకు వత్తిడులు వచ్చాయి. దానితో పక్కే-కెసాంగ్, కమ్లే జిల్లాల ఏర్పాటు వేగవంతం చేస్తామని ప్రధాన నివాసులుకు రాష్ట్ర ప్రభుత్వం లిఖితపూర్వక హామీ ఇచ్చింది. 2017 డిసెంబరు 15న ముఖ్యమంత్రి పెమా ఖండు కామ్లె జిల్లాను అధికారికంగా ప్రారంభించారు.

## భౌగోళికం
దిగువ సుబన్సిరి జిల్లా పరిపాలన విభాగాల నుండి కమ్లే జిల్లా, ఎగువ సుబన్సిరి జిల్లా నుండి మూడు జిల్లాలుగా ఏర్పడ్డాయి. జిల్లాలో 6 పరిపాలనా విభాగాలు ఉన్నాయి. రాగా, కంపోరిజో, డోలుంగ్‌ముఖ్, పుచి-గెకో, గెపెన్. రాగో అసెంబ్లీ పరిధిలోకి వచ్చే అన్ని గ్రామాలను కలిగి ఉన్న దాపోరిజో సదర్ సర్కిల్‌లలో ఒక భాగం. ఎగువ సుబన్‌సిరి జిల్లా పరిపాలనా నియంత్రణలో ఉంది. జిల్లాలో రాగం అనే ఒక అసెంబ్లీ నియోజకవర్గం ఉంది

## మూలాలు

## వెలుపలి లంకెలు

వర్గం:అరుణాచల్ ప్రదేశ్ జిల్లాలు
వర్గం:కమ్లే జిల్లా
వర్గం:భారతదేశం లోని జిల్లాలు
జీవిత బీమా

**జీవిత బీమా** (ఆంగ్లం: life insurance) అంటే పాలసీదారు, బీమా సంస్థ మధ్య జరిగే ఒప్పందం. ఈ ఒప్పందం ప్రకారం బీమా సంస్థ ముందుగా కొంత సొమ్మును తీసుకుని, బీమా చేయబడిన వ్యక్తులు (సాధారణంగా పాలసీదారు) మరణిస్తే దానికి బదులుగా నిర్దేశించబడిన లబ్దిదారులకు పెద్దమొత్తంలో ధనం (పరిహారం) చెల్లిస్తుంది. ఒప్పందాన్ని బట్టి కొన్నిసార్లు మరణానికి దారితీసే జబ్బులు సంక్రమించినపుడు, లేదా తీవ్ర అనారోగ్యం సంక్రమించినపుడు కూడా చెల్లింపులు ఉండవచ్చు. ఇందుకోసం పాలసీదారు సాధారణంగా ఒక ప్రీమియం సొమ్మును నిర్ణీత కాలవ్యవధిలోనో లేదా అంతా ఒక్కసారే చెల్లిస్తాడు. కొన్ని సందర్భాల్లో అంత్యక్రియల ఖర్చులు వంటి ఇతర ఖర్చులను కూడా ప్రయోజనాలలో చేర్చవచ్చు.

జీవిత బీమా చట్టపరమైన ఒప్పందం. చట్టం దీనికి రక్షణ కల్పిస్తుంది. ఈ ఒప్పందంలో బీమా ఏయే పరిస్థితుల్లో వర్తిస్తుందో నిబంధనల రూపంలో ఉంటాయి. బీమా సంస్థల బాధ్యతను పరిమితం చేయడానికి కొన్ని మినహాయింపులు కూడా ఒప్పందంలో ఉంటాయి. ఉదాహరణకు ఆత్మహత్యలు, అల్లర్లు, యుద్ధం, మోసాలు, పౌర ఆందోళనలు మొదలైన వాటినుంచి బీమా సంస్థలకు పరిహారం చెల్లించకుండా మినహాయింపు ఉంటుంది.

ఆధునిక బీమా సంస్థలు ఆస్తి నిర్వహణ సంస్థలను (Asset Management Companies) పోలి ఉన్నాయి. ఈ సంస్థలు తమ సేవలు, ఉత్పత్తులను పదవీ విరమణకు ఉపకరించే వార్షిక భృతి (Annuity) లాంటి సేవలకు కూడా విస్తరించాయి. 

జీవిత బీమా పాలసీలను ప్రధానంగా రెండు వర్గాలుగా విభజించవచ్చు. ఒకటి పూర్తి స్థాయి రక్షణ పాలసీలు (Term insurance), రెండోది పెట్టుబడి పాలసీలు (Investment policies). పూర్తి స్థాయి రక్షణ పాలసీల్లో ఒప్పందంలో పేర్కొన్న సంఘటన ఏదైనా జరిగినప్పుడు పెద్ద మొత్తంలో పరిహారం చెల్లించబడుతుంది. ఏమీ జరగనప్పుడు ఎలాంటి సొమ్ము చేతికి రాదు. పెట్టుబడి పాలసీల్లో పాలసీదారు క్రమం తప్పకుండా చెల్లించే ప్రీమియం, లేదా ఒక్కసారి చెల్లించే ప్రీమియం విలువ పెరుగుతూ వస్తుంది. చివరిదాకా ఎటువంటి సంఘటన జరగనప్పుడు ఈ మొత్తం చేతికి అందుతుంది.

## ఇవి కూడా చూడండి
* బీమా

## మూలాలు

వర్గం:ఆర్థిక వ్యవస్థ
వర్గం:బీమా
లేపా రాడా జిల్లా

**లేపా రాడా జిల్లా,** ఈశాన్య భారతదేశం, అరుణాచల్ ప్రదేశ్ రాష్ట్రం లోని జిల్లా, దీని ప్రధాన కార్యాలయం బేసర్. లేపా రాడా 29-బసర్ శాసనసభ నియోజకవర్గం, 1- పశ్చిమ లోక్‌సభ నియోజకవర్గం పరిధిలోకి వస్తుంది. ఈ జిల్లాలో బసర్, తిర్బిన్, డారి, సాగో అనే 4 పరిపాలనా విభాగాలు ఉన్నాయి. వెస్ట్ సియాంగ్ జిల్లా నుండి అస్సాం సరిహద్దు వెంబడి ఉన్న దక్షిణ ప్రాంతాలను విభజించడం ద్వారా ఇది కొత్త జిల్లాగా ఏర్పడింది.

## చరిత్ర
లోయర్ సియాంగ్ జిల్లాను విభజించడం ద్వారా ఈ జిల్లాను 2018 లో సృష్టించారు.

## సంస్కృతి
**ప్రజలు**

లేపా రాడాలో గాలో తెగకు చెందిన ప్రజలు ఎక్కువుగా నివసిస్తారు. మోపిన్ ఇక్కడ ప్రధాన సాంప్రదాయ పండుగ.

## ఇది కూడ చూడు

* అరుణాచల్ ప్రదేశ్ జిల్లాల జాబితా

## మూలాలు


## వెలుపలి లంకెలు

వర్గం:అరుణాచల్ ప్రదేశ్ జిల్లాలు
వర్గం:లేపా రాడా జిల్లా
వర్గం:భారతదేశం లోని జిల్లాలు
క్రా దాదీ జిల్లా

**క్రా దాడీ జిల్లా,** ఈశాన్య భారతదేశం, అరుణాచల్ ప్రదేశ్ లోని ఒక జిల్లా. ఇది 2015 ఫిబ్రవరి 7న కురుంగ్ కుమే జిల్లా నుండి విభజించుట ద్వారా ఏర్పడింది.

## చరిత్ర
*అరుణాచల్ ప్రదేశ్ (జిల్లాల పునర్వ్యవస్థీకరణ) (సవరణ) బిల్లు* కింద క్రా దాడీ జిల్లా ఏర్పాటుకు 2013 మార్చి 21 న ఆమోదం లభించింది. క్రా దాడీ జిల్లాను అరుణాచల్ ప్రదేశ్ రాష్ట్ర అప్పటి ముఖ్యమంత్రి నాబమ్ తుకి 2015 ఫిబ్రవరి 7 న 19 వ జిల్లాగా ప్రారంభించారు.

## పరిపాలన
పాలిన్ నుండి 20 కిలోమీటర్ల దూరంలో ఉన్న జమీన్ ఈ జిల్లాకు ప్రధాన కార్యాలయం. దీని పరిధి జమిన్ (డామిన్ అని కూడా పిలుస్తారు), తాలి అనే రెండు శాసలసభ నియోజకవర్గాలు పరిధిలో విస్తరించి ఉంది. ఆ జిల్లా పరిధిలో ఎనిమిది ప్రాంతాలు ఉన్నాయి. ఉత్తరం నుండి సవ్యదిశలో, పిప్సోరాంగ్, తాలి, చంబాంగ్, పాలిన్, యాంగ్టే, తారక్,లాంగ్డి, గాంగ్టే.

దీనికి ఉత్తరాన చైనాతో టిబెట్ అంతర్జాతీయ సరిహద్దు, తూర్పున ఎగువ సుబన్సిరి జిల్లా, దక్షిణాన దిగువ సుబన్సిరి జిల్లా,ఆగ్నేయంలో పాపుమ్ పరే జిల్లా, పశ్చిమాన కురుంగ్ కుమే జిల్లా ఉన్నాయి. పాలియా పాలిన్ నుండి కొన్ని మైళ్ళ దూరంలో ఉన్న జిల్లాలో ఒక ఉప విభాగం ఉంది. దీనిని అదనపు ఉప కమిషనర్ నిర్వహిస్తాడు.

## మూలాలు


## వెలుపలి లంకెలు

వర్గం:అరుణాచల్ ప్రదేశ్ జిల్లాలు
వర్గం:క్రా దాదీ జిల్లా
వర్గం:భారతదేశం లోని జిల్లాలు